Županije u Hrvatskoj
Republika Hrvatska administrativno je podijeljena u 21 županiju. Nadalje svaka se županija dijeli u određeni broj općina i gradova, kojih ima preko 500. Županija Grad Zagreb sjedinjena je sa Zagrebačkom županijom 1995, a 1997. Grad Zagreb dobio je položaj županije. Županije su popisane po službenom redoslijedu u Narodnim novinama. Službena imena županija od 1997. imala su riječ Županija ispred naziva, a sad se ona nalazi na kraju, tj. bivša Županija Varaždinska sada je Varaždinska županija. Pravilnikom o grbovima i zastavama jedinica lokalne uprave i samouprave određeno je da županijske zastave moraju biti sačinjene od dviju boja, sa županijskim grbom u sredini ili odmaknutim prema koplju.